Bentley

**Bentley Motors Limited** er en engelsk produsent av luksusbiler og Grand tourer-biler.

Bentley Motors ble stiftet i England den 18. januar 1919 av Walter Owen Bentley, kjent som W.O. Bentley eller bare «W.O.» (1888–1971). Han ble også kjent for sine rotasjonsmotorer under 1. verdenskrig, hvor den mest kjente var Bentley BR1.

## De første årene under W. O. Bentley

Tanken var å lage «stillegående sports- og turbiler». De første tre var prototypene EXP1, EXP2 og EXP3, designet av Clive Gallop. De fikk en 3-liters motor  med   dobbelt sett tennplugger, stempler av amulinium, overbærende kamaksler,  og fire ventiler for hver av de fire sylindrene. De første 5-6 årene solgte de Bentley 3 Litre som et chassis som ble sendt til karosserimakere.

En Bentley 3-litre vant 24-timersløpet i Le Mans i 1924 (John Duff) og i 1927 (Sammy Davis). Så vant de med Bentley 4½ Litre i 1927 (Wolff Barnato og Rubin), mens en Bentley 6 Litre vant i 1928 og 1929.  Nevnte Barnato ble hovedeier i 1926 og var en av "Bentley Boys", rikinger som konkurrerte med Bentley.

### Tidlige modeller
* 1919–1929 Bentley 3 Litre
* 1926–1930 Bentley 6 Litre ("Speed Six")
* 1926–1930 Bentley 4½ Litre ("Bentley Blower")
* 1930–1931 Bentley 8 L og 4L
* 1933–1937 Bentley 3.5 L
* 1939–1940 Bentley Mark V

## Bentley eies av Rolls-Royce (1929–1998)

Rolls-Royce flettet Bentley-modellene inn blant sine egne, slik at Bentley-merket simpelthen ble en Rolls-Royce uten den distinktive grillen – Bentleys modeller hadde en mer avundet grill og panser – og med en marginalt lavere prislapp. På 1980-tallet ble Bentley nok en gang et eget merke med luksuriøse og kraftige modeller. Den viktigste modellen i Rolls-Royce-perioden var nok Bentley Continental, som dukket opp i varierende versjoner fra 1952 til 1965, og igjen i 1992 til 2003. Bentley-fabrikken i Crewe, Cheshire, er fortsatt kjent i lokalmiljøet under navnet «Royce's». For mer om Bentley fra 1931 til 1998, se Rolls-Royce.

* 1946–1952 Bentley Mark VI
* 1952–1955 Bentley R-Type
* 1955–1959 Bentley S1
* 1959–1962 Bentley S2
* 1962–1965 Bentley S3
* 1965–1980 Bentley T (T1 og T2)
* 1980–1992 Bentley Mulsanne (inkl."Eight")
* 1985–1997 Bentley Turbo R
* 1991–2002 Bentley Continental R
* 1992–1998 Bentley Brooklands
* 1995–2003 og 2006–10 Bentley Azure

## Bentley eies av Volkswagen (1998–)
I 1998 ble Rolls-Royce og Bentley Motors solgt av Vickers, eieren siden 1980, til Volkswagen AG for 430 millioner britiske pund, etter en budrunde mot BMW. BMW hadde nylig startet levering av komponenter til den nye modellserien, spesielt V8-motorene til Bentley Arnage og V12-motorene til Rolls-Royce Silver Seraph. Rolls-Royce-navnet var ikke inkludert i VWs oppkjøp, og ble i stedet lisensiert til BMW (for 40 millioner britiske pund) av flymotorprodusenten Rolls-Royce.

BMW og Volkswagen gjorde en avtale hvor Volkswagen fikk produsere både Bentley og Rolls-Royce-modeller frem til utgangen av 2002, hvoretter rettighetene til å bygge Rolls-Royce-modeller ville tilfalle BMW. I løpet av denne perioden reduserte Volkswagen sin avhengighet av BMW som leverandør, og fra 2003 blir ikke BMWs motorer benyttet i noen Bentley-modeller.

### Moderne modeller
I 2002 leverte Bentley en offisiell *Bentley State Limousine* til Dronning Elizabeth II for å feire hennes gulljubileum. I 2003 ble Bentleys todørs cabrioletmodell, Bentley Azure, tatt ut av produksjon, og selskapet introduserte modellen Bentley Continental GT, en stor luksuscoupé. Bilen er utstyrt med en versjon av Volkswagens W12-motor.

Etterspørselen har vært så stor at fabrikken i Crewe, Cheshire, ikke har klart å levere nok biler, til tross for at det blir produsert 4&nbsp;500 biler i året. Dette har ført til at det er en venteliste på over ett år for levering av nye biler. 

I april 2005 bekreftet Bentley planene om å produsere en fireseters cabriolet, Bentley Azure, en videreutvikling av konseptbilen Arnage Drophead Coupé, i Crewe fra 2006. 

Bentley solgte godt i 2005, med 8&nbsp;627 enheter på verdensbasis.

* 1999–2009 Bentley Arnage ("Azure" som 2-dørs
* 2003– Bentley Continental GT
* 2005– Bentley Flying Spur
* 2010–2020 Bentley Mulsanne
* 2015– Bentley Bentayga (SUV)

### Konseptbiler
Bently har hatt flere konseptbiler som Bentley EXP 10 Speed 6 i 2015 og Bentley EXP 100 GT i 2019.

## Referanser


## Eksterne lenker
* 
* Bentley Motors Media